pythainlp/thai_wikipedia_clean_20230101 huggingface dataset:
เดือนสิงหาคม ค.ศ. 1998 เกิดกบฏบันยามูเลนกีและกลุ่มการรณรงค์เพื่อประชาธิปไตยของคองโก (RCD) ที่สนับสนุนโดยรวันดาทางภาคตะวันออกของคองโก ในช่วงไล่เลี่ยกันรวันดาดำเนินปฏิบัติการคีโตนาเพื่อยึดภาคตะวันตกที่สำคัญของคองโก ด้านกาบีลาได้รับความช่วยเหลือจากซิมบับเวเป็นชาติแรก ตามด้วยแองโกลาและนามิเบีย รวมถึงชาด ซูดานและลิเบีย เดือนกันยายน ทัพพันธมิตรของกาบีลาสามารถผลักดันฝ่ายกบฏออกจากเมืองหลวงกินชาซาแต่ไม่สามารถเอาชนะได้อย่างเด็ดขาด เดือนมกราคม ค.ศ. 1999 มีความพยายามในการเจรจาหยุดยิงที่เมืองวินด์ฮุก ประเทศนามิเบียแต่ล้มเหลว หลังจากนั้นสงครามคองโกครั้งที่สองกลายเป็นสงครามยืดเยื้อที่มีหลายฝ่ายเข้าร่วม
ต่อมาในเดือนกรกฎาคม ค.ศ. 1999 สาธารณรัฐประชาธิปไตยคองโก แองโกลา นามิเบีย ซิมบับเว รวันดาและยูกันดา รวมถึงกลุ่ม RCD และขบวนการเพื่อการปลดปล่อยคองโก (MLC) ร่วมลงนามในความตกลงหยุดยิงลูซากา แต่ยังมีการสู้รบประปราย เดือนกุมภาพันธ์ ค.ศ. 2000 สหประชาชาติส่งเจ้าหน้าที่ 5,537 นายมาที่คองโกเพื่อสังเกตการณ์ในภารกิจ MONUSCO อย่างไรก็ตามยังมีการปะทะกันอย่างต่อเนื่อง เดือนมกราคม ค.ศ. 2001 กาบีลาถูกลอบสังหารที่ทำเนียบประธานาธิบดีในเมืองกินชาซา เขาถูกส่งไปรักษาที่ซิมบับเวและเสียชีวิตในอีกสองวันต่อมา โฌแซ็ฟ กาบีลา บุตรชายของเขาดำรงตำแหน่งประธานาธิบดีคนต่อมา โฌแซ็ฟหารือกับพอล คากาเม ประธานาธิบดีรวันดาที่ประเทศสหรัฐ ก่อนที่รวันดาและยูกันดาจะตอบรับแผนการถอนกำลัง
ในค.ศ. 2002 สถานการณ์ของรวันดาในสงครามย่ำแย่ลง เมื่อสมาชิก RCD จำนวนมากเริ่มวางอาวุธและเปลี่ยนฝ่าย ยิ่งไปกว่านั้นกบฏบันยามูเลนกีทางตะวันออกของคองโกที่ถือเป็นกำลังหลักของรวันดาอ่อนล้ากับสงครามที่ยืดเยื้อ บางส่วนก่อการกำเริบจนนำไปสู่การปะทะกับกองทัพรวันดาเอง ในช่วงเวลาเดียวกัน รัฐบาลโฌแซ็ฟควบคุมภาคตะวันตกของคองโกได้มากขึ้น เดือนเมษายน ค.ศ. 2002 การเจรจาสันติภาพนำโดยแอฟริกาใต้นำไปสู่ความตกลงซันซิตี ซึ่งเสนอให้คองโกมีรัฐบาลผสมและกำหนดการเลือกตั้งอย่างเป็นประชาธิปไตย เดือนกรกฎาคม รวันดากับสาธารณรัฐประชาธิปไตยคองโกร่วมลงนามในข้อตกลงพริทอเรีย ซึ่งข้อตกลงนี้มุ่งเน้นปัญหาสองข้อ หนึ่งคือการถอนทหารรวันดาประมาณ 20,000 นายออกจากคองโก สองคือการรวบรวมอดีตทหารรวันดาและการปลดอาวุธอินเตราฮัมเว กำลังกึ่งทหารชาวฮูตูที่ก่อการฆ่าล้างเผ่าพันธุรวันดาในค.ศ. 1994 และยังคงปฏิบัติการอยู่ในภาคตะวันออกของคองโก ต่อมาในเดือนกันยายน คองโกกับยูกันดาลงนามในความตกลงลูอันดาเพื่อยุติการสู้รบและปรับความสัมพันธ์ของทั้งสองประเทศให้เป็นปกติ ด้านรวันดาถอนกำลังเสร็จสิ้นในเดือนตุลาคม
เดือนธันวาคม ค.ศ. 2002 รัฐบาลโฌแซ็ฟ กลุ่ม RCD MLC และอื่น ๆ ร่วมลงนามในความตกลงครอบคลุมและเบ็ดเสร็จ (Global and All-Inclusive Agreement) ที่เสนอแผนการเปลี่ยนผ่านอำนาจที่จะนำไปสู่การเลือกตั้งภายในสองปี ความตกลงนี้ยุติสงครามคองโกครั้งที่สอง รัฐบาลเปลี่ยนผ่านถูกจัดตั้งในเดือนกรกฎาคม ค.ศ. 2003 โดยมีโฌแซ็ฟเป็นประธานาธิบดี แม้จะมีการลงนามสันติภาพอย่างเป็นทางการ แต่คองโกยังคงประสบความขัดแย้งในหลายพื้นที่ ทั้งความขัดแย้งอีตูรีและความขัดแย้งคีวูทางตะวันออก การก่อการกำเริบกาต็องกาทางตอนใต้ และการก่อการกำเริบกองทัพต่อต้านของพระเจ้าซึ่งแพร่มาจากยูกันดา
รางรักพรางใจ
รางรักพรางใจ เป็นนวนิยายแนว โรแมนติก ดราม่า สืบสวน ของ ชมบุหลัน ถูกนำมาสร้างเป็นละครโทรทัศน์ ปี 2564 เดิมวางตัวนักแสดงเป็น โก้ วศิน อัศวนฤนาท และ มิน พีชญา วัฒนามนตรี แต่นางเอกได้หมดสัญญากับทางช่องเลยถูกช่องสั่งถอนตัวจากละครเรื่องนี้ และเช่นเดียวกับพระเอกที่ขอถอนตัวจากละครเรื่องนี้เช่นกัน เลยได้นำ ปูเป้ เกศรินทร์ น้อยผึ้ง และ โดนัท ภัทรพลฒ์ เดชพงษ์วรานนท์มาประกบคู่อีกครั้ง
ตำบลไทรงาม
ตำบลไทรงาม อาจหมายถึง
เทศบาลตำบลคลองขลุง
เทศบาลตำบลคลองขลุง เป็นองค์กรปกครองส่วนท้องถิ่นประเภทเทศบาลตำบล ซึ่งเป็นที่ตั้งของศูนย์ราชการต่าง ๆ ของอำเภอคลองขลุง จังหวัดกำแพงเพชร มีประชากรในปี พ.ศ. 2564 จำนวน 1,949 คน มีพื้นที่ครอบคลุมบางส่วนของตำบลคลองขลุง บริเวณริมฝั่งแม่น้ำปิงฝั่งตะวันตก  ตรงจุดบรรจบระหว่างแม่น้ำปิงกับคลองขลุง มีทางหลวงแผ่นดินหมายเลข 1 หรือถนนพหลโยธินลากผ่าน อยู่ห่างจากศาลากลางจังหวัดกำแพงเพชรประมาณ 54 กิโลเมตร และอยู่ห่างจากกรุงเทพมหานครประมาณ 315 กิโลเมตร
เทศบาลตำบลคลองขลุงเดิมมีฐานะเป็นสุขาภิบาลคลองขลุง จัดตั้งตามประกาศกระทรวงมหาดไทย เล่ม 73 ตอนที่ 45 ง ลงวันที่ 30 พฤษภาคม 2499 พ.ศ. 2498 และได้เปลี่ยนฐานะจากสุขาภิบาลเป็นเทศบาล เมื่อวันที่ 25 พฤษภาคม พ.ศ. 2542 ตามประกาศราชกิจจานุเบกษา เล่ม 116 ตอนที่ 9 ก ลงวันที่ 24 กุมภาพันธ์ พ.ศ. 2542
เทศบาลตำบลคลองขลุงมีอาณาเขตติดต่อกับเขตองค์กรปกครองส่วนท้องถิ่นข้างเคียง ดังนี้
พื้นที่ในเขตเทศบาลตำบลคลองขลุงประกอบด้วย 3 ชุมชน ได้แก่
วัดสุวรรณภูมิพุทธชยันตี
วัดสุวรรณภูมิพุทธชยันตี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศีรษะจรเข้น้อย อำเภอบางเสาธง จังหวัดสมุทรปราการ
วัดสุวรรณภูมิพุทธชยันตี ดำเนินการจัดสร้างโดยพระเทพโพธิวิเทศ (วีระยุทธ์ วีรยุทโธ) หัวหน้าพระธรรมทูตสายประเทศอินเดีย-เนปาล เจ้าอาวาสวัดไทยพุทธคยา รัฐพิหาร ประเทศอินเดีย เพื่อเป็นพุทธานุสรณ์สถานแห่งการฉลองพุทธชยันตี 2,600 ปี แห่งการตรัสรู้ของพระพุทธเจ้า และเพื่อถวายเป็นพระราชกุศลแด่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองสิริราชสมบัติครบ 70 ปี ขออนญาตให้สร้างวัดโดยนายเอนก จงเสถียร ได้รับอนุญาตตั้งวัดเมื่อวันที่ 8 มิถุนายน พ.ศ. 2560
เมื่อสร้างเสร็จสมบูรณ์แล้วจะประกอบด้วย สังเวชนียสถาน 4 ตำบล และพุทธสถานที่สำคัญอื่น ๆ เขตธรรมาวาสประกอบด้วย หอวิปัสสนา หอปริยัติ หอพระไตรปิฎก หอประชุม หอพักผู้ปฏิบัติธรรม หมู่กุฏิกรรมฐาน ฯลฯ เขตสังฆาวาส ประกอบด้วย หอพักพระธรรมทูตสงฆ์นานาชาติ หอฉันอาคันตุกภัตร-คมิกภัตร หอพักพระอาคันตุกะ และผู้ติดตาม อาคารรับรองพระมหาเถระ ฯลฯ มีพิธียยกยอดพระมหาเจดีย์พุทธคยา เมื่อ พ.ศ. 2561 พระมหาเจดีย์จะเป็นที่ประดิษฐานพระบรมสารีริกธาตุ เฉพาะยอดเจดีย์มีความสูง 71 เซนติเมตร แกะสลักจากหินทรายจากเมืองจูนนาห์ ประเทศอินเดีย โดยนายช่างชาวพาราณสี
ตำหนักแคลเรนซ์
นครเวสท์มินสเตอร์
วัดสองห้อง (จังหวัดนครปฐม)
วัดสองห้อง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยขวาง อำเภอกำแพงแสน จังหวัดนครปฐม
วัดสองห้อง เดิมชาวบ้านเรียก "วัดหนองสองห้อง" เพราะมีทุ่งนาสองฝั่งระหว่างทุ่งหอคอยกับทุ่งสองห้อง ซึ่งมีถนนกั้นกลางระหว่างทุ่งทั้งสอง มีลักษณะเป็นหนองน้ำ ที่ตั้งเดิมของวัดอยู่ที่บ้านห้วยขวาง ต่อมาพระครูอุตตรการบดี (หลวงพ่อทา) วัดพะเนียงแตก ได้มาชี้เขตที่ตั้งวัด และได้ดำเนินการย้ายจากบ้านห้วยขวางมาอยู่ที่หนองสองห้อง จึงตั้งนามวัดว่า "วัดหนองสองห้อง" ภายหลังเปลี่ยนชื่อมาเป็น "วัดสองห้อง"
วัดเริ่มสร้างตั้งแต่เมื่อปีใดไม่มีผู้ใดทราบ แต่จากคำบอกเล่า กล่าวกันว่า เมื่อ พ.ศ. 2497 หลวงพ่อภา (พระครูถาวรสังฆกิจ) รักษาการเจ้าอาวาสในขณะนั้น ได้ร่วมกับทายกทายิกา สร้างอุโบสถหลังแรก เป็นอุโบสถทรงไทย กว้าง 8 เมตร ยาว 22 เมตร แล้วเสร็จเมื่อ พ.ศ. 2504 งานปิดทองฝังลูกนิมิตผูกพัทธสีมาในปีเดียวกัน อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2439 ได้รับพระราชทานวิสุงคามสีมาเมื่อ พ.ศ. 2496
วัดมีเกจิอาจารย์ คือ หลวงพ่อภา ถาวโร ท่านเริ่มสร้างวัตถุมงคลเป็นครั้งแรก พ.ศ. 2504 เหรียญรุ่น 1 ทราบว่ามีพุทธคุณโดดเด่นในด้านแคล้วคลาด คงกระพันชาตรี และมหาอุด
วัดหนองหมู (จังหวัดนครปฐม)
วัดหนองหมู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสระพัฒนา อำเภอกำแพงแสน จังหวัดนครปฐม มีเนื้อที่ตั้งวัด 18 ไร่เศษ
วัดหนองหมูเริ่มสร้างวัดด้วยเหตุที่บริเวณนั้นไม่มีวัด วัดที่อยู่ใกล้ที่สุดคือ วัดสระสี่มุม ซึ่งชาวบ้านเดินทางไปด้วยความยากลำบากและมีระยะทางไกล ดังนั้นสมัยหลวงพ่อชุบ (เขียว) สุทิจิโต ชาวบ้านหนองหมูและหนองเทียม ได้ร่วมกันสร้างที่พักสงฆ์ขึ้นที่หมู่บ้านหนองหมู หมู่ที่ 5 โดยมี นายนิพนชัยและนางเพ็ญศรี สระทองหน ได้บริจาคที่ดิน จำนวน 6 ไร่ นายปานและนางพูน สระทองหน ได้บริจาคที่ดิน จำนวน 1 ไร่
จนเมื่อ พ.ศ. 2540 นายสยาม ศรีสันต์ ได้ขออนุญาตสร้างวัด มหาเถรสมาคมประกาศตั้งเป็นวัดขึ้นในพระพุทธศาสนามีนามว่า "วัดหนองหมู" เมื่อวันที่ 9 มกราคม พ.ศ. 2544 ได้รับพระราชทานวิสุงคามสีมาเมื่อวันที่ 26 พฤษภาคม พ.ศ. 2551 โดยมีพระเอียง กิตฺตปาโล เป็นเจ้าอาวาสเมื่อแรกตั้งวัด ต่อมามี พระอธิการทอง ปญฺญาวุฑฺโฒ เป็นเจ้าอาวาส เจ้าอาวาสรูปปัจจุบันคือ พระครูสมุห์ สุรชัย สุรชโย
ทรูไทยฟิล์ม เอชดี
วัดหนองโพธิ์ (จังหวัดนครปฐม)
วัดหนองโพธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยหมอนทอง อำเภอกำแพงแสน จังหวัดนครปฐม ปัจจุบันมีพระอธิการบุ่นเลี้ยง ธมฺมกุสโล ดำรงตำแหน่งเจ้าอาวาส
ที่ตั้งของวัดหนองโพธิ์ แต่เดิมเป็นที่ป่าทึบ ป่าใหญ่ มีหนองน้ำขนาดใหญ่ เล่ากันว่า เป็นเส้นทางสำหรับผู้ที่เดินทางจากนครปฐมไปยังพระแท่นดงรัง ใช้เป็นเส้นทางลัดทางหนึ่ง เมื่อเดินทางผ่านออกจากป่าแล้ว จะพบหนองน้ำขนาดใหญ่ จึงเรียกกันว่า "หนองโผล่" ปัจจุบันเรียกเปลี่ยนมาเป็น "หนองโพธิ์" เนื่องจากมีต้นโพธิ์ใหญ่อยู่ริมหนอง
จากคำบอกเล่าของผู้สูงวัย เล่าว่า มีคน โพ้นทะเลมีภรรยาเป็นคนไทย มาตั้งบ้านเลื่อยไม้ อยู่ริมหนองใหญ่อยู่ประมาณ 10 ปี ราว พ.ศ. 2455 ต่อมาเกิดน้ำป่าไหลหลาก จึงได้อพยพหนีน้ำมาตั้งบ้านเรือนอยู่ในปัจจุบัน และได้มีผู้คนจากที่ต่าง ๆ ได้อพยพมาอยู่ จากนั้นมีการสร้างที่พักสงฆ์ และอาราธนาหลวงพ่อต่วม พุทฺธรกฺขิโต (ฤทธิศักดิ์สงคราม ณ เวียงจันทน์) ซึ่งท่านได้อพยพมาจากนครเวียงจันทน์ หลวงพ่อต่วม ท่านได้พักอยู่ชั่วระยะหนึ่ง จากนั้นได้ย้ายไปสร้างวัดโคกหม้อ จังหวัดราชบุรี
วัดหนองโพธิ์ได้รับอนุญาตตั้งวัดเมื่อ พ.ศ. 2473 ได้รับพระราชทานวิสุงคามสีมาเมื่อ พ.ศ. 2500
วัดลาดสะแก
วัดลาดสะแก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนตูม อำเภอบางเลน จังหวัดนครปฐม มีที่ดินตั้งวัดเนื้อที่ 20 ไร่
วัดลาดสะแกสร้างขึ้นโดยชาวบ้านหมู่ที่ 9 ซึ่งได้รวบรวมความศรัทธาของชุมชน อันเนื่องจากแต่เดิมนั้นต้องเดินทางไปทำบุญที่วัดลำลูกบัว เป็นที่ลำบากมากเพราะสภาพพื้นที่ทั่วไปของหมู่บ้านลาดสะแกเป็นที่ลาดลงมาจากหมู่บ้านลำลูกบัว เพราะหมู่บ้านลำลูกบัวเป็นที่ดอน ต่อจากนั้นก็จะลาดชันลงมาเรื่อยจนถึงหมู่บ้านซึ่งมีต้นสะแกขึ้นรกมาก ชาวบ้านได้ร่วมกันถากถาต้นสะแกเพื่อทำมาหากินจนตั้งเป็นหมู่บ้านชื่อ "หมู่บ้านลาดสะแก" มีมีคนอยู่อาศัยมากขึ้นจึงเห็นพ้องว่าควรมีวัดของหมู่บ้าน จากนั้นนายเที่ยง ชื่นชมน้อย ได้บริจาคที่ดินของตนเองให้เป็นที่สร้างวัด จนได้รับอนุญาตตั้งวัดเมื่อ พ.ศ. 2464 ได้รับพระราชทานวิสุงคามสีมาเมื่อ พ.ศ. 2500
ปูชนียวัตถุที่สำคัญ คือ พระประธาน นามว่า "หลวงพ่อศิริชัยมงคล" ซึ่งเป็นที่เคารพนับถือของชาวบ้านในเขตอำเภอดอนตูมและอำเภอบางเลนกันอย่างมาก
ก็อปปีพาสตา
วัดบัวหวั่น
วัดบัวหวั่น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบัวปากท่า อำเภอบางเลน จังหวัดนครปฐม เป็นวัดที่อยู่เขตปลายแดนของอำเภอบางเลน มีอาณาเขตติดต่อกันทั้งหมด 3 จังหวัด คือจังหวัดสุพรรณบุรี จังหวัดพระนครศรีอยุธยา และจังหวัดนครปฐม
พื้นที่ตั้งวัดแต่เดิมของวัดบัวหวั่น มีสภาพเป็นพื้นที่ราบและลุ่ม พอหน้าน้ำหลาก ก็จะมีน้ำท่วมเป็นประจำทุกปี ชาวบ้านบัวหวั่นมีอาชีพในการทำนา เมื่อถึงวัดพระต้องเดิมทางไปทำบุญที่วัดบัวปากท่า ซึ่งเป็นวัดเดียวที่อยู่ใกล้ที่สุด อาศัยการสัญจรโดยการพายเรือมาทำบุญ แต่ก็เดินทางไปด้วยความยากลำบากพอสมควร ต่อมาชาวบ้านได้มีความศรัทธาอย่างมาก จึงปรึกษาที่จะสร้างวัดของหมู่บ้าน จะได้ไม่ต้องไปทำบุญกันลำบาก นายโต นางเผือก มหารมณ์ (เป็นบิดาและมารดาของกำนันสำลี มหารมณ์) ได้มีความศรัทธาและเป็นกำลังสำคัญในการสร้างวัด บริจาคที่ดินจำนวน 17 ไร่ 3 งาน 60 ตารางวา
วัดบัวหวั่นได้รับอนุญาตตั้งวัดเมื่อ พ.ศ. 2462 ได้รับพระราชทานวิสุงคามสีมาเมื่อ พ.ศ. 2472
บอมบาร์ดิเอร์ แคเนเดียน เรจินัล เจ็ต
บอมบาร์ดิเอร์ ซีอาร์เจ ซีรีย์ หรือ บอมบาร์ดิเอร์ แคเนเดียน เรจินัล เจ็ต (อังกฤษ: Bombardier CRJ) เป็นอากาศยานไอพ่นพิสัยบินภูมิภาคของบอมบาร์ดิเอร์ แอโรสเปซ เครื่องบินตระกูลนี้เปิดตัวนำเสนอในปี พ.ศ. 2534 และเริ่มให้บริการในเดือนตุลาคม 2535 กับสายการบินลุฟท์ฮันซ่าซิตี้ไลน์ เดิมเครื่องบินซีอาร์เจถูกผลิตโดย บอมบาร์ดิเอร์ แอโรสเปซ ต่อมาในปี 2563 โครงการซีอาร์เจ ถูกซื้อกิจการโดยบริษัทสัญชาติญี่ปุ่น มิตซูบิชิ อินดัสตรี้ (MHI RJ Aviation Group) ในข้อตกลงเมื่อวันที่ 1 มิถุนายน 2563 โดยบอมบาร์ดิเอร์ได้ตำเนินการประกอบรายการสั่งซื้อที่ค้างอยู่จนเสร็จสิ้นในนามของมิตซูบิชิ
เครื่องบินในตระกูลซีอาร์เจถูกผลิตขึ้นมา 1,945 ลำ: ซีอาร์เจ-100 226 ลำ , ซีอาร์เจ-200 709 ลำ, ซีอาร์เจ-440 86 ลำ, ซีอาร์เจ-700 290 ลำ, ซีอาร์เจ-900 425 ลำ และซีอาร์เจ-1000 62 ลำ
บอมบาร์ดิเอร์ ซีอาร์เจ
เลโก้ สตาร์ วอร์ส (วีดีโอเกม)
วัดโรงเข้วนาราม
วัดโรงเข้วนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโรงเข้ อำเภอบ้านแพ้ว จังหวัดสมุทรสาคร มีที่ดินตั้งวัดเนื้อที่ 10 ไร่ 2 งาน 16 ตารางวา ปัจจุบันมีพระครูสาครธรรมวงศ์ เป็นเจ้าอาวาส
วัดโรงเข้วนาราม แต่มีชื่อว่า สำนักสงฆ์วิปัสนารูปนาม มีพระครูสาครปทุมรัตน์ อดีตเจ้าอาวาสวัดปทุมทองรัตนาราม เป็นเจ้าสำนัก ท่านได้รับมรดกจากโยมบิดามารดา คือนายพุฒทรัพย์นิล นางแอ ทรัพย์นิล เป็นเนื้อที่ 10 ไร่ 2 งาน 16 ตารางวา ท่านได้ลาออกจากการเป็นเจ้าอาวาสวัดปทุมทองรัตนาราม มาสร้างสำนักสงฆ์ในที่ดินของท่านเอง ต่อมานายธรรมสณฑ์ ปิ่นแก้ว อดีตกำนันตำบลโรงเข้ จึงได้ทำเรื่องขออนุญาตสร้างวัด
จนได้รับอนุญาตให้สร้างวัดด้วยความเห็นชอบของมหาเถรสมาคมและกระทรวงศึกษาธิการ ประกาศแต่งตั้งวัดขึ้นในพระพุทธศาสนามีนามว่า วัดโรงเข้วนาราม วันที่ 19 ตุลาคม พ.ศ. 2544 วัดได้รับพระราชทานวิสุงคามสีมาเมื่อวันที่ 14 กันยายน พ.ศ. 2564 ภายในวัดมีอุโบสถและพระธาตุเจดีย์ธรรมวงศ์
วัดคลองเสมียนตรา
วัดคลองเสมียนตรา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางภาษี อำเภอบางเลน จังหวัดนครปฐม มีเนื้อที่ทั้งหมดประมาณ 15 ไร่ ทางทิศเหนือจดคลองเสมียนตรา
วัดคลองเสมียนตราสร้างขึ้นโดยนายบุญไร ยอดจิตร์ และนางนิตย์ พร้อมจิตร์ ซึ่งเป็นพี่น้องกัน ได้ถวายที่ดินจำนวน 15 ไร่ เมื่อ พ.ศ. 2526 ชาวบ้านได้ช่วยกันพัฒนาวัดโดยได้นิมนต์พระภิกษุมาอยู่จำพรรษามากบ้างน้อยบ้างของในแต่ละปี มีการสร้างเสนาสนะต่าง ๆ ตั้งแต่ศาลาบำเพ็ญกุศล กุฏิที่พักสงฆ์ ห้องน้ำห้องสุขา แต่สร้างในลักษณะตามดีตามเกิดไม่ได้คำนึงถึงความถูกต้องตามแผนผังการสร้างวัด ทำให้สิ่งก่อสร้างเหล่านี้ทรุดโทรมลง พระสงฆ์ก็เริ่มน้อยลง
จนเมื่อ พ.ศ. 2533 ชาวบ้านนำโดยผู้ใหญ่บ้านก็ได้ไปกราบอาราธนาพระสังข์ชัย ฐานิสฺสโร จากวัดลากค้อน จังหวัดนนทบุรี มาเป็นผู้ช่วยบริหารและพัฒนาวัด แต่ก็เกิดความไม่เข้าใจกันบ้างระหว่างพระสงฆ์ที่มาอยู่ก่อน จนเมื่อสามารถเข้าใจได้ พระสงฆ์ที่มาอยู่จำพรรษาก่อนก็หลีกให้พัฒนาต่อไป มีการดำเนินการถมดินเนื่องจากวัดเป็นที่ราบลุ่ม พอหน้าน้ำหลากมาก็ท่วมเสียหายหมด พ.ศ. 2534 ได้มีการสร้างศาลาการเปรียญ อุโบสถ ตลอดถึงกุฏิเจ้าอาวาส ห้องน้ำ ห้องสุขา
วัดคลองเสมียนตราได้รับอนุญาตตั้งวัดเมื่อวันที่ 19 กันยายน พ.ศ. 2546 ได้รับพระราชทานวิสุงคามสีมา เมื่อวันที่ 5 มกราคม พ.ศ. 2552 พ.ศ. 2557 พระสังข์ชัย ฐานิสฺสโร ได้รับการแต่งตั้งเป็นเจ้าอาวาสวัด หลังการแต่งตั้งท่านได้สร้างซุ้มประตูปากทางเข้าวัด สร้างเมรุ สร้างเขื่อนริมคลองเสมียนตรา
โปเกมอน เรนเจอร์ วาโทนาจ
โปเกมอน เรดและบลู
วัดสัมปตาก
วัดสัมปตาก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสัมปทวน อำเภอนครชัยศรี จังหวัดนครปฐม ริมแม่น้ำท่าจีน
วัดสัมปตากเป็นวัดเก่าแก่สร้างในสมัยอยุธยา ตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2375 วัดเป็นศูนย์กลางชุมชน ทั้งด้านงานประเพณี การแสดงพระธรรมเทศนา การฝึกปฏิบัติธรรม นั่งสมาธิ และยังเป็นสถานที่ให้การศึกษาแก่ชุมชน นับแต่การบรรชาสามเณร โครงการปฏิบัติธรรม บวชชีพราหมณ์ จนถึงบวชเป็นพระภิกษุ
ปูชนียวัตถุที่สำคัญ ได้แก่ พระพุทธรูปประธานในอุโบสถ เป็นพระพุทธรูปปางมารวิชัย และมีบุษบกไม้แบบย่อมุมไม้สิบสอง
รายนามรัฐมนตรีของไทยที่ไม่ได้ประจำกระทรวง
ไรย์แมนคลับ ออฟฟิศแผนกแบดมินตัน
ไรย์แมนคลับ ออฟฟิศแผนกแบดมินตัน  เป็นซีรีส์อนิเมะออริจินัลญี่ปุ่น สร้างโดยสตูดิโอไลเดนฟิมส์ กำกับโดยไอมิ ยามาอูจิ เขียนบทโดยยามาอูจิและเทรูโกะ อุตสึมิ ร่างตัวละครออกแบบโดยซูซูฮิโตะ ยาซูดะ ส่วนมาจิโระดัดแปลงแบบตัวละครสำหรับแอนิเมชัน ดนตรีประกอบรับผิดชอบโดย fox capture plan ซีรีส์อนิเมะออกอากาศทางผังรายการ ของช่องทีวีอาซาฮิตั้งแต่วันที่ 30 มกราคมถึง 17 เมษายน พ.ศ. 2565 เพลงเปิดคือเพลง "The Warrior" โดยวง Novelbright ส่วนเพลงปิดคือเพลง "Nisen Gohyaku Man no Ichi" ร้องโดยวง Mafumafu
โคลดแห่งบริตตานี สมเด็จพระราชินีแห่งฝรั่งเศส
ดัชชีแบรย์ส
ดัชชีแบรย์ส  เป็นรัฐศักดินาในสมัยกลางซึ่งมีอยู่ในระหว่างปีค.ศ. 939 และ 1547 โดยกินอาณาเขตทางภาคตะวันตกเฉียงเหนือของคาบสมุทรยุโรป โดยมีพรมแดนธรรมชาติคือมหาสมุทรแอตแลนติกทางทิศตะวันตก และช่องแคบอังกฤษทางทิศเหนือ ทางทิศใต้นั้นในบางสมัยมีพรมแดนจรดแม่น้ำลัวร์ และนอร์ม็องดี กับจังหวัดอื่นๆ ของฝรั่งเศสทางทิศตะวันออก ดัชชีได้ถือกำเนิดขึ้นภายหลังจากการขับไล่กองทัพไวกิงออกจากภูมิภาคนี้ราวปีค.ศ. 939 ต่อมาในคริสต์ศตวรรษที่ 10 และ 11 ได้มีเหตุการณ์ไม่สงบทางการเมืองบ่อยครั้งซึ่งดยุกแห่งแบรย์สนั้นมีอำนาจจำกัดนอกจากภายในเขตที่ดินของตนเอง ในด้านความสัมพันธ์กับเพื่อนบ้านอย่างดัชชีนอร์ม็องดีผสมผสานระหว่างพันธมิตรกัน และในบางเวลาได้มีความขัดแย้งรุนแรงถึงขึ้นสงคราม เช่น ช่วงสงครามแบรย์ส-นอร์ม็องดี
พระเจ้าเฮนรีที่ 2 แห่งอังกฤษ ได้เข้ารุกรานแบรย์สในช่วงกลางคริสต์ศตวรรษที่ 12 และได้สถาปนาพระองค์เป็นเคานต์แห่งน็องต์ในปีค.ศ. 1158 ตามสนธิสัญญาที่ทำขึ้นกับดยุกโกน็องที่ 4 ทำให้พระราชโอรสในพระเจ้าเฮนรีที่ 2 เจ้าชายเจฟฟรีได้ถืออิสริยยศเป็นดยุกแห่งแบรย์สผ่านทางการเสกสมรสกับกงส์ต็องส์ซึ่งมีฐานะเป็นดัชเชสแห่งแบรย์สโดยสายเลือด กษัตริย์ในราชวงศ์อ็องฌูนั้นควบคุมดินแดนนี้จนกระทั่งถึงการล่มสลายของจักรวรรดิอ็องฌูในฝรั่งเศสตอนเหนือในปีค.ศ. 1204 ต่อมาราชวงศ์ฝรั่งเศสได้เข้ามามีอิทธิพลในดัชชีตลอดช่วงคริสต์ศตวรรษที่ 13 ต่อมาในคริสต์ศตวรรษที่ 14 ได้เกิดสงครามกลางเมืองขึ้นโดยหลายฝ่ายสนับสนุนผู้นำของตนจากทั้งฝ่ายอังกฤษและฝรั่งเศสเพื่อมีอำนาจในการปกครองดัชชีในระหว่างสงครามสืบบัลลังก์เบรอตง
สถานะดัชชีอันเป็นเอกราชนั้นสิ้นสุดลงพร้อมกับการทิวงคตของฟร็องซัวที่ 2 ในปีค.ศ. 1488 โดยบรรดาศักดิ์ดยุกได้ถูกสืบทางสายเลือดไปยังธิดา อาน แต่พระเจ้าชาร์ลที่ 8 แห่งฝรั่งเศสได้ประกาศให้การเสกสมรสของเธอเป็นโมฆะ และอภิเษกสมรสกับเธอแทน จึงเป็นผลทำให้บรรดาศักดิ์ดยุกแห่งแบรย์ส ได้ตกมาเป็นของกษัตริย์แห่งฝรั่งเศสโดยสิทธิแห่งภรรยา ("Jure uxoris") โดยบรรดาศักดิ์ดยุกแห่งแบรย์สได้ผนวกเข้ากับราชบัลลังก์ฝรั่งเศสในปีค.ศ. 1532 โดยผ่านสภาแบรย์สซึ่งมีผลภายหลังจากการทิวงคตของสมเด็จพระราชินีโกลดแห่งฝรั่งเศสผู้ซึ่งเป็นดัชเชสพระองค์สุดท้าย พระราชโอรสทั้งสองพระองค์ ได้แก่ ฟร็องซัวที่ 3 และต่อมาพระเจ้าอ็องรีที่ 2 แห่งฝรั่งเศส ได้ถือว่าทำให้เกิดรัฐร่วมประมุขขึ้นภายหลังจากการสวรรคตของพระราชบิดา
ในภายหลังจากการปฏิวัติฝรั่งเศส ดัชชีได้ถูกเปลี่ยนสถานะตามระบบสาธารณรัฐตั้งแต่ปีค.ศ. 1792 เป็นจังหวัดของฝรั่งเศส ซึ่งมีผลต่อไปถึงสาธารณรัฐฝรั่งเศสที่ 5
จังหวัดของฝรั่งเศส
โปเกมอน ไฟร์เรดและลีฟกรีน
โปเกมอน แบล็กและไวต์
โปเกมอน เอกซ์และวาย
โปเกมอน โกลด์และซิลเวอร์
โปเกมอน รูบีและแซฟไฟร์
โปเกมอน แบล็ก2และไวต์2
โปเกมอน โอเมการูบีและแอลฟาแซฟไฟร์
โปเกมอน ซันและมูน
โปเกมอน เล็ตส์โกพิคาชู!และเล็ตส์โกอีวุย!
โปเกมอน ซอร์ดและชีลด์
โปเกมอน บริลเลียนท์ไดมอนด์และไชนิงเพิร์ล
โปเกมอน ไดมอนด์และเพิร์ล
โปเกมอน ฮาร์ตโกลด์และโซลซิลเวอร์
โปเกมอน รัมเบิลบลาสต์
ทรูมูฟวี่ฮิตส์ เอชดี
ทรูอินไซด์ เอชดี
โปเกมอน ซูเปอร์สแครมเบิล
โรงเรียนนานาชาติแห่งพระหฤทัย
โรงเรียนนานาชาติแห่งพระหฤทัย (; ; อักษรย่อ: ISSH) เป็นโรงเรียนอนุบาล (สหศึกษา) โรงเรียนเกรด 1–12 (หญิงล้วน) ในเขตชิบูยะ โตเกียว ประเทศญี่ปุ่น ก่อตั้งขึ้นใน ค.ศ. 1908 ในฐานะที่เป็นส่วนหนึ่งของเครือข่ายโรงเรียนพระหฤทัยซึ่งเป็นองค์การของโรงเรียนและสถาบันใน 44 ประเทศ โรงเรียนนานาชาติแห่งพระหฤทัย (ISSH) เป็นโรงเรียนคาทอลิกที่มีความหลากหลายทางวัฒนธรรม มีชั้นเรียนอนุบาลสำหรับเด็กอายุ 3, 4 และ 5 ปี สำหรับเด็กชายและเด็กหญิง ในขณะที่เกรด 1–12 สำหรับเด็กผู้หญิงเท่านั้น โรงเรียนนานาชาติแห่งพระหฤทัยตั้งอยู่ในย่านฮิโรโอะ และก่อตั้งขึ้นใน ค.ศ. 1908 ซึ่งอยู่ในสังกัดเครือข่ายของโรงเรียนพระหฤทัยทั่วโลก
โรงเรียนนานาชาติแห่งพระหฤทัยในโตเกียวเป็นหนึ่งในกลุ่มโรงเรียนและวิทยาลัยนานาชาติภายใต้การดูแลของคณะแห่งพระหฤทัย
คณะแห่งพระหฤทัยได้รับการสถาปนาขึ้นในอาเมียง ประเทศฝรั่งเศส เมื่อวันที่ 21 พฤศจิกายน ค.ศ. 1800 โดยนักบุญมาดแลน โซฟี บารัต เพื่อตอบสนองความต้องการของรูปแบบการศึกษาเฉพาะสำหรับเด็กผู้หญิงในโลกที่กำลังเปลี่ยนแปลง
ส่วนการเริ่มต้นใน ค.ศ. 2017 ทางโรงเรียนได้เริ่มสอบสวนข้อกล่าวหาเรื่องการล่วงละเมิดทางเพศโดยอดีตครูคนหนึ่ง ซึ่งถูกกล่าวหาว่าเกิดขึ้นในคริสต์ทศวรรษ 1990 และคริสต์ทศวรรษ 2000
หลักสูตรนี้มาจากหลักสูตรนานาชาติ รวมถึงมีโปรแกรมต่าง ๆ เช่น หลักสูตรเรียนล่วงหน้า และภาษาอังกฤษเป็นภาษาที่สอง (ESL)
อนุบาลและจูเนียร์สกูล (อนุบาล – เกรด 4).
หลักสูตรในโรงเรียนอนุบาลและจูเนียร์สกูล (KG/JS) ประกอบด้วยโปรแกรมศิลป์ภาษาที่สมดุล (การอ่าน, การเขียน, การพูด และการฟัง), คณิตศาสตร์, วิทยาศาสตร์ และสังคมศึกษาที่บูรณาการผ่านหลักสูตรประถมนานาชาติ
มิดเดิลสกูล (เกรด 5–8).
นักเรียนมิดเดิลสกูลทุกคนเรียนภาษาอังกฤษ, คณิตศาสตร์, วิทยาศาสตร์, สังคมศึกษา, ศิลปะ, ละคร, ภาษาต่างประเทศ, ดนตรี, การศึกษาส่วนบุคคลและสังคม, พลศึกษา, ศิลปะเครื่องปั้นดินเผา/3 มิติ และค่านิยม
ไฮสกูล (เกรด 9–12).
โรงเรียนนานาชาติแห่งพระหฤทัยมีภาควิชาศิลปะสร้างสรรค์และศิลปะการแสดง ตลอดจนโปรแกรมนอกหลักสูตรที่นักศึกษาสามารถมีส่วนร่วมในกีฬา, ดนตรี และละคร ส่วนประกาศนียบัตรของโรงเรียนนานาชาติแห่งพระหฤทัยมอบให้แก่นักเรียนที่ได้รับคะแนนขั้นต่ำ 22 หน่วยกิต และได้ปฏิบัติตามข้อกำหนดทั้งหมดเรียบร้อยแล้ว
International School of the Sacred Heart
ดัชชีบริตานี
Second Congo War
Duchy of Brittany
ดัชชีเบรอตาญ
ดัชชีบริตทานี
โปเกมอน LEGENDS อาร์เซอุส
เดอ ฮาวิลแลนด์ แคนาดา แดช 8
เดอ ฮาวิลแลนด์ แคนาดา แดช-8 หรือ แดช-8 (อังกฤษ:De Havilland Canada Dash 8) เป็นเครื่องบินประจำภูมิภาคที่ขับเคลื่อนด้วยเครื่องยนต์ใบพัด ซึ่งเปิดตัวโดยเดอ ฮาวิลแลนด์ แคนาดา (ดีเอชซี) ในปี 1984 ต่อมา บริษัทก็ถูกซื้อโดย โบอิง ในปี 1988 จากนั้นก็ถูกซื้อต่อโดย บอมบาร์ดิเอร์ในปีพ.ศ. 2535 ก่อนเดอ ฮาวิลแลนด์จะกลับมาผลิตต่ออีกครั้งในปี2019 โดยเครื่องบินตระกูลแดช-8 นี้ก็มีทั้งหมด 4 ลำ; -100, -200, -300 และ -400
คุณสมบัติที่โดดเด่นของการออกแบบ แดช-8 คือ ลักษณะหางแบบ T-Tail เพื่อไม่ให้ส่วนท้ายหลุดออกมาในระหว่างการขึ้นบิน ปีกที่มีอัตราส่วนกว้างยาวที่ค่อนข้างมาก และเครื่องยนต์ที่มีลักษณะเรียวยาว สำหรับการเก็บล้อลงจอด
ซีรีย์ 100.
DHC-8-101
ขับเคลื่อนด้วยเครื่องยนต์ PW120 หรือ PW120A สองเครื่อง และมีน้ำหนักเครื่องขึ้น 33,000 ปอนด์ (15,000 กก.)
DHC-8-102
ขับเคลื่อนด้วยเครื่องยนต์ PW120A หรือ PW121 สองเครื่อง และมีน้ำหนักเครื่องขึ้น 34,500 ปอนด์ (15,650 กก.)
DHC-8-103
ขับเคลื่อนด้วยเครื่องยนต์ PW121 สองเครื่อง และน้ำหนักเครื่อง 34,500 ปอนด์ (15,650 กก.) (สามารถปรับเปลี่ยนได้สำหรับน้ำหนักเครื่องขึ้น 35,200 ปอนด์ [15,950 กก.])
DHC-8-102A
ขับเคลื่อนด้วยเครื่องยนต์ PW120A สองเครื่อง พร้อมการตกแต่งภายในใหม่
DHC-8-106
ขับเคลื่อนด้วยเครื่องยนต์ PW121 สองเครื่อง และน้ำหนักเครื่องขึ้น 36,300 ปอนด์ (16,450 กก.)
DHC-8-100PF
DHC-8-100 แปลงเป็นเครื่องบินขนส่งสินค้าโดย วอยเยเจอร์เอวิเอชั่น ด้วยความจุสินค้า 10,000 ปอนด์ (4,536 กิโลกรัม)
DHC-8M-100
เครื่องบินสองลำสำหรับการเฝ้าระวังมลพิษทางทะเล ดำเนินการโดยกรมการขนส่งของแคนาดาซึ่งติดตั้งระบบเฝ้าระวัง MSS 6000
รุ่นขนส่งทางทหารสำหรับกองทัพอากาศแคนาดาในยุโรป
รุ่นฝึกเดินเรือสำหรับกองทัพแคนาดา ใช้ในการฝึกอบรม ACSOs และ AESOPs ของแคนาดาและประเทศพันธมิตร
วิดเจ็ต E-9A
เครื่องบินควบคุมน่านฟ้าของกองทัพอากาศสหรัฐฯ โดยจะใช้ในการตรวจสอบบริเวณน่านน้ำและน่านฟ้าในอ่าวเม็กซิโก ระหว่างการทดสอบการยิงจริงของขีปนาวุธยิงทางอากาศและกิจกรรมทางทหารที่เป็นอันตรายอื่นๆ วิดเจ็ต E-9A นั้นติดตั้งเรดาร์ AN/APS-143(V)-1 ที่สามารถตรวจจับวัตถุในน้ำที่มีขนาดเล็กเท่ากับบุคคลในแพชูชีพได้ในระยะสูงสุด 25 ไมล์
ซีรีย์ 200.
DHC-8-201
ขับเคลื่อนด้วยเครื่องยนต์ PW123C สองเครื่อง
DHC-8-202
ขับเคลื่อนด้วยเครื่องยนต์ PW123D สองเครื่อง
Q200
รุ่นอัพเกรดของ DHC-8-200 พร้อมระบบ ANVS (Active Noise and Vibration Suppression)
ซีรีย์ 300.
DHC-8-301
ขับเคลื่อนด้วยเครื่องยนต์ PW123 สองเครื่อง
DHC-8-311
ขับเคลื่อนด้วยเครื่องยนต์ PW123A สองเครื่อง พร้อมการตกแต่งภายในใหม่ นอกจากนี้ การออกแบบล้อลงจอดได้เปลี่ยนเป็นการออกแบบ โดยด้านหลังที่ลาดเอียงเล็กน้อยซึ่งมีจุดประสงค์เพื่อป้องกันการพุ่งชน
DHC-8-314
ขับเคลื่อนด้วยเครื่องยนต์ PW123B สองเครื่อง
DHC-8-315
ขับเคลื่อนด้วยเครื่องยนต์ PW123E สองเครื่อง
DHC-8-300A
รุ่นพิเศษของ DHC-8-300 พร้อมเพย์โหลดที่เพิ่มขึ้น
Q300
รุ่นอัพเกรดของ DHC-8-300 ที่มีระบบ ANVS (Active Noise and Vibration Suppression)
DHC-8-300 MSA
รุ่นพิเศษ โดนมีการอัพเกรดด้วย L-3 สำหรับแพลตฟอร์มการเฝ้าระวังทางทะเล
รุ่นพิเศษสำหรับกองทัพสหรัฐสำหรับ DHC-8-315 สำหรับกองทัพสหรัฐอเมริกาเป็นฐานการลาดตระเวน
รุ่นพิเศษสำหรับกองทัพสหรัฐสำหรับ DHC-8-315 สำหรับกองทัพสหรัฐอเมริกาเป็นแพลตฟอร์มกระโดด
ซีรีย์ 400.
รองรับผู้โดยสารสูงสุด 68 คน
DHC-8-401
รองรับผู้โดยสารสูงสุด 70 คน
DHC-8-402
รองรับผู้โดยสารสูงสุด 78 คน
Q400
ขยายและปรับปรุงรุ่นผู้โดยสาร 70–78 ที่เข้าใช้งานในปีพ.ศ. 2543 มีการเพิ่มระบบ ANVS (Active Noise and Vibration Suppression)
Q400NextGen
รุ่นย่อยของ Q400 ที่ปรับปรุงห้องโดยสาร ไฟส่องสว่าง หน้าต่าง ช่องเก็บของเหนือศีรษะ ล้อขึ้นฝั่ง รวมถึงค่าเชื้อเพลิงและค่าบำรุงรักษาที่ลดลง
ในปี พ.ศ. 2556 ได้มีการเปิดตัวรุ่นความจุพิเศษซึ่งสามารถบรรทุกผู้โดยสารได้สูงสุด 86 คน และเปิดตัวโดยนกแอร์ กับคำสั่งซื้อ 2 ลำ รุ่นความจุพิเศษได้รับการปรับปรุงในปีพ.ศ. 2559 โดยมีที่นั่งที่เว้นระยะห่างมากขึ้นเพื่อรองรับผู้โดยสารได้มากถึง 90 คน โดยลำแรกถูกส่งมอบให้กับ สไปซ์เจ็ต ในเดือนกันยายน ปีพ.ศ. 2561
Q400-MR
เครื่องบิน Q400 จำนวน 2 ลำที่ปรับให้เข้ากับบทบาทการวางระเบิดน้ำในฐานะเรือบรรทุกอากาศสำหรับดับเพลิงทางอากาศโดย Cascade Aerospace สำหรับ Sécurité Civile ของฝรั่งเศส เรือบรรทุกน้ำมันนี้สามารถบรรทุกสารหน่วงไฟ โฟม หรือน้ำได้ 2,600 แกลลอน (9,800 ลิตร) และเดินทางด้วยความเร็ว 340 นอต (630 กม./ชม.)
DHC-8 MPA-D8
พ.ศ. 2550 ดัดแปลงเพื่อใช้เป็นเครื่องบินลาดตระเวนทางทะเล PAL Aerospace ร่วมมือกันเพื่อนำเสนอตัวแปรนี้ในชื่อ DHC-8 MPA P4
DHC-8-402PF
รุ่นดัดแปลงสำหรับสินค้าบรรทุกพาเลทที่มีน้ำหนักบรรทุก 9000 กก.
Q400CC
รุ่นคอมโบบรรทุกสินค้า รองรับผู้โดยสารได้ 50 คน พร้อมน้ำหนักบรรทุก 3720 กก. (8200 ปอนด์) โดยส่งมอบให้ลูกค้าเปิดตัว "ริวคิวแอร์คอมมิวเตอร์" เป็นครั้งแรกในปีพ.ศ. 2558
บอมบาร์ดิเอร์ แดช-8
มะห์มูด ฮะซัน
วัดโฆสิตาราม (จังหวัดนครปฐม)
วัดโฆสิตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเลน อำเภอบางเลน จังหวัดนครปฐม มีที่ดินตั้งวัดเนื้อที่ 15 ไร่ 2 งาน 17 วา ทางทิศตะวันตกจรดลำคลองบ้านไผ่คอกวัว ปัจจุบันมีพระปลัดเกรียงเดช ฐานธมฺโม ดำรงตำแหน่งเจ้าอาวาส
วัดโฆสิตารามสร้างเมื่อวันที่ 1 กรกฎาคม พ.ศ. 2494 โดยชาวบ้านได้ร่วมกันสร้างกุฏิ 1 หลัง จำนวน 5 ห้อง ได้นิมนต์พระอาจารย์เชาว์ เอี่ยมอาจ วัดพะเนียงแตก มาเป็นอาจารย์ พร้อมด้วยพระภิกษุ 5 รูป มาจำพรรษา ตั้งวัดเมื่อวันที่ 19 กันยายน พ.ศ. 2505 ได้รับพระราชทานวิสุงคามสีมาเมื่อ พ.ศ. 2508 เมื่อ พ.ศ. 2516 ได้ถูกวาตภัยรับความเสียหาย ทั้งศาลาการเปรียญ หอสวดมนต์ กุฏิ 3 หลัง ศาลาน้ำ หอ แท็งก์น้ำ หอระฆัง ได้รับความเสียหายมาก ปีต่อมาคณะกรรมการวัดได้จัดซื้อดินเป็นที่ลุ่มให้สูงขึ้นมา 60 เซนติเมตร ได้เป็นจำนวน 6 ไร่ 2 งาน
อาคารเสนาสนะที่สำคัญ ได้แก่ อุโบสถ หอสวดมนต์และหอฉันอยู่ในหลังเดียวกัน เป็นอาคาร 2 ชั้น เป็นไม้เนื้อแข็งใช้เสาปูน ที่ปฏิบัติธรรมชั้นล่างศาลาการเปรียญ หอระฆัง หอส่องธรรมส่องชีวิต ศาลาเฉลิมพระเกียรติ และกุฏิทรงไทยหลายหลัง
วัดราษฎร์สามัคคี (จังหวัดนครปฐม)